Тур (говедо)
Турът (Bos primigenius) е изчезнал вид едър бозайник от разред Чифтокопитни (Artiodactyla), предшественик на днешните говеда.

Физически характеристики 
 Мъжки
 Маса—над 800 кг.
 Височина при плешката – 1,8 – 2 m
 Дължина на тялото – около 3,3 m
 Рога – 0,8 m
 Женските са значително по-дребни.

Разпространение 
Срещал се е в Европа, Северна Африка, Мала Азия, Близкия изток. Последният екземпляр умира в Полша през 1627 година.). В България турът е оцелял докъм 16 – 18 в. Такава е датировката на негови останки, намерени в „Ларгото“ на площад „Света Неделя“ в София.

Находка от 2020 г. от обект, намиращ се на ул. "Екзарх Йосиф" № 35 в центъра на София доказва, че турът на Балканите (поне в Западна България) е оцелял до втората половина на 17 - първата половина на 18 век, което променя представите ни за финалната история на този вид в света.

Начин на живот и хранене 
Тревопасен бозайник, живял на малки стада. Пословична е била силата и агресивността на тура. Две са основните причини за изчезването му – прекомерният лов на диви животни и одомашняването (и последващо кръстосване на оцелели диви турове с домашни говеда).

Допълнителни сведения 

Протеклите през последните няколко хиляди години процеси на опитомяване са довели до големи разлики между тура и домашното говедо, които са различни раси на един и същи вид. Най-забележимо е значителното намаляване на размерите (около 2 пъти) и туширането на природната агресивност.

В наши дни текат няколко проекта за възстановяване на тура, посредством селекция и запазване на проявили се атавистични признаци сред най-примитивните породи говеда. Въпреки значителния напредък, все още е рано да се каже, че е постигнат успех. Все още получените животни са значително по-дребни от предшественика си.

Източници

Външни препратки 
 History of aurochs in Poland 
 Aurochs: Bringing Them Back 

Животни, изчезнали поради дейността на човека
Изчезнали чифтокопитни
Говеда